Прагрэс дасягнуты і па абароне насельніцтва ад пасіўнага палення. То бок тых, хто не паліць, ад тых, хто паліць. За выключэннем спецыяльна адведзеных месцаў, у Беларусі шмат дзе дзейнічае забарона для курцоў. Ва ўстановах аховы здароўя, культуры, адукацыі, спорту, на шэрагу аб’ектаў грамадскага харчавання. А таксама ў памяшканнях органаў дзяржаўнага кіравання, мясцовых выканаўчых і распарадчых органаў, на вакзалах, у аэрапортах і падземных пераходах. Зонамі, свабоднымі ад палення, абвяшчаюць і паркі, месцы адпачынку, гатэлi, кавярнi i рэстараны.